pythainlp/thai_wikipedia_clean_20230101 huggingface dataset:
เชฟโรเลต อิมพาลา รุ่นแรก จริงๆ แล้ว เป็นรถเกรดพรีเมียมรุ่นพิเศษในสังกัดของรถ เชฟโรเลต เบล-แอร์ โดยใช้ชื่อว่า เชฟโรเลต เบล-แอร์ อิมพาลา (Chevrolet Bel-Air Impala) เปิดตัวครั้งแรกใน ค.ศ. 1956 ในงาน General Motors Motorama show และเริ่มผลิตกันอย่างเป็นทางการในปี ค.ศ. 1957 ชื่อของอิมพาลา ตั้งชื่อตามกวางชนิดหนึ่งในทวีปแอฟริกา ที่สามารถเคลื่อนที่ได้อย่างคล่องแคล่วว่องไว ในภาพการโฆษณา ก็ได้มีรูปกวางเป็นเอกลักษณ์เด่น ซึ่งรูปกวางก็ได้กลายเป็นโลโก้ของอิมพาลาต่อไปอีกหลายสิบปี
เบล-แอร์ อิมพาลา มีจุดเด่นในเรื่องของการทาสีภายนอกด้วยสีเขียวโทนใหม่ Emerald Green, การตกแต่งภายในที่เน้นสีขาว, ใช้ไฟท้ายแบบ 6 ดวง และไฟข้างอีก 2 ดวง และตัวถังแบบ Hardtop 2ประตู ที่ผลิตควบคู่ไปกับรถแบบเปิดประทุน 2 ประตู (Convertible)
ส่วนเครื่องยนต์ก็มีให้เลือก 3 แบบ คือ เครื่อง Blue Fame 6สูบ 3900ซีซี, Turbo Fire วี8 4600ซีซี และ W-series Turbo Thrust วี8 5700ซีซี
ตลอดเวลาของการผลิตรุ่นแรกนี้ อิมพาลาจะเป็นเพียงรถเกรดหนึ่งในสังกัดขึ้นตรงรถรุ่นอื่น ยังไม่แยกตัวออกมาเป็นรถรุ่นใหม่ที่เป็นอิสระ แต่ในวงการรถโดยทั่วไป ก็นับรถรุ่น เบล-แอร์ อิมพาลา ว่าเป็น เชฟโรเลต อิมพาลา รุ่นแรก
รุ่นที่ 2 (ค.ศ. 1958 - 1960).
หลังจากกระแสตอบรับของเบล-แอร์ อิมพาลา ดีมาก เชฟโรเลตจึงแยกอิมพาลา ออกมาเป็นรถรถรุ่นใหม่ของเชฟโรเลต คือ เป็น เชฟโรเลต อิมพาลาอย่างเต็มตัว ไม่ขึ้นตรงกับเบล-แอร์ อีกต่อไป และเริ่มผลิตรถแบบ Hardtop 4ประตู รวมถึงคูเป้ 2 ประตู ครอบคลุมความต้องการมากขึ้น มีไฟท้ายแบบ 6 ดวง เรียงตัวกันเป็นรูปทรงแบบ "หยดน้ำตา" (แบบเดียวกับที่ใช้ในรถเชฟโรเลตรุ่นอื่นๆ ในยุคเดียวกัน) ทำครีบหลังขนาดใหญ่ไว้บนไฟท้าย ทำให้หลายคนคิดว่ามันดูคล้ายรถแบ็ตโบมิลของยอดหมนุษย์ Batman ส่วนการตกแต่งภายในจะเน้นโทนสีสดใสเพื่อให้อารมณ์รถสปอร์ต ในช่วงนี้ อิมพาลาได้รับความนิยมอย่างสูงและเป็นรถรุ่นที่มียอดขายสูงที่สุดในสหรัฐอเมริกา และปูทางความสำเร็จให้อิมพาลารุ่นต่อๆ มา ประสบความสำเร็จอย่างสูงต่อไปอีกหลายทศวรรษ
เครื่องยนต์มี 3 ตัวเลือก แบบเดียวกับที่ใช้ในรุ่นที่ 1
รุ่นที่ 3 (ค.ศ. 1960 - 1964).
อิมพาลารุ่นที่ 3 ถูกออกแบบใหม่โดยใช้ชัสซีส์แบบ B-body มีรูปทรงแบบที่เรียบๆ และเหลี่ยม กว่ารุ่นก่อน และมีการผลิตรถรุ่น อิมพาลา เอสเอส (Impala Super Sport) ขึ้น รวมทั้งรถแบบ station wagon ส่วนเครื่องยนต์ ก็ทำออกมา 5 แบบ คือ 3800ซีซี 6สูบ, 4600ซีซี วี8, 5400ซีซี วี8, 6700ซีซี วี8 และ 7000ซีซี วี8 อิมพาลารุ่นที่ 3 ประสบความสำเร็จอย่างสูงสุด ในช่วงปลายของรุ่นที่ 3 ใน ค.ศ. 1964 ปีสุดท้ายของรุ่นที่ 3 เชฟโรเลต สามารถขายอิมพาลาได้กว่า 1 ล้านคันในปีเดียว เป็นยอดขายที่สูงที่สุดเป็นประวัติการณ์ของอิมพาลา
นอกจากนี้ ใน ค.ศ. 1961 ก็ได้เปิดตัวอิมพาลา เอสเอส (Impala SS) ซื่ง SS มาจากคำว่า Super Sport ซึ่งเน้นเครื่องยนต์ลูกสูบใหญ่ ให้กำลังมาก ถือเป็นตำนานที่สำคัญ ซึ่งได้มีการพัฒนาเคียงคู่กับอิมพาลามาจนถึงปัจจุบัน
ในต่างประเทศ อิมพาลารุ่นที่ 3 นอกจากจะมียอดขายดีแล้ว ยังเป็นกระแสโด่งดังอีกด้วย เช่น วงดนตรีชื่อดังในยุคนั้น คือ เดอะบีชบอยส์ ได้เปิดตัวอัลบั้มเพลงที่มีชื่อว่า 409 ซึ่งมีเนื้อหาถึงความนิยมในรถอิมพาลารุ่นวี8 6700ซีซี (ซึ่งเท่ากับ 409 ลูกบาศก์นิ้ว) หรือแม้แต่ศิลปินสมัยใหม่อย่าง Eazy-E และ Dr. Dre ก็ได้นำอิมพาลารุ่นที่ 3 ไปประกอบการถ่ายทำมิวสิกวีดีโอ
สำหรับในประเทศไทย เชฟโรเลตอิมพาลา รุ่นที่ 3 แบบเปิดประทุน ของหนังสือพิมพ์ไทยรัฐ กลายเป็นรถเกียรติยศ ที่ใช้ต้อนรับบุคคลสำคัญหลายท่าน ที่สร้างชื่อเสียงให้ประเทศไทย เช่นอาภัสรา หงสกุล และภรณ์ทิพย์ นาคหิรัญกนก เมื่อครั้งรับตำแหน่งนางงามจักรวาล ตลอดกระทั่งนักกีฬาทีมชาติไทย ซึ่งได้รับเหรียญรางวัลจากการแข่งขันกีฬาโอลิมปิก เช่นขาวผ่อง สิทธิชูชัย, พเยาว์ พูนธรัตน์, สมรักษ์ คำสิงห์, วิจารณ์ พลฤทธิ์ เป็นต้น
รุ่นที่ 4 (ค.ศ. 1964 - 1970).
อิมพาลารุ่นที่ 4 ก็เป็นอีกรุ่นหนึ่งซึ่งถือได้ว่าประสบความสำเร็จอย่างล้นหลามในอเมริกา โดยเฉพาะในช่วงแรกๆ ในปี ค.ศ. 1965 เป็นปีที่ 2 ที่อิมพาลามียอดขายทะลุล้านคันในปีเดียว ซึ่งไม่เคยเกิดขึ้นอีกเลยจนถึงปัจจุบัน เชฟโรเลตได้สร้างรถเกรดหรูหราระดับพรีเมียมของอิมพาลา ชื่อว่า เชฟโรเลต อิมพาลา คาปริซ (Chevrolet Impala Capice) ซึ่งต่อมาก็ได้แยกตัวออกเป็นรถตระกูลใหม่ คือ เชฟโรเลต คาปริซ (Chevrolet Caprice) ซึ่งเป็นรถรุ่นที่หรูหราที่สุด และแพงที่สุดของเชฟโรเลตแทนที่อิมพาลา
ตั้งแต่ค.ศ. 1966 เป็นต้นมา อิมพาลาก็เริ่มเสื่อมความนิยมลงบ้าง ยอดขายรถเปิดประทุนลดลงตกเป็นอันดับสอง รองจาก ฟอร์ด มัสแตง แต่ในภาพรวมก็ยังถือว่ายังประสำความสำเร็จอย่างดี
รุ่นที่ 5 (ค.ศ. 1970 - 1976).
อิมพาลารุ่นที่ 5 ถูกออกแบบใหม่ให้มีขนาดใหญ่ขึ้น จนเป็นรถยนต์ประเภทเก๋งที่มีขนาดใหญ่ที่สุดเป็นประวัติการณ์ของเจเนรัลมอเตอร์ ใช้เครื่องยนต์ขนาดเล็กที่สุดคือ 4100ซีซี 6สูบ และใหญ่ที่สุดคือ 7000ซีซี 8สูบ ทว่าในเดือนตุลาคม ค.ศ. 1973 ได้เกิดวิกฤติน้ำมันแพงขึ้นระลอกหนึ่ง ราคาน้ำมันพุงสูงขึ้น 3 เท่าในครึ่งปีแรกของวิกฤตการณ์ กระทบยอดขายของรถที่มีขนาดใหญ่ ราคาแพง และใช้น้ำมันมากอย่างอิมพาลาอย่างจัง ในเวลาเพียง 2 ปี นับจากเกิดวิกฤตการณ์ จากที่เคยขายอิมพาลาได้ปีละเกือบล้านคัน ก็เหลือยอดขายเพียง 176,376 คันในปี ค.ศ. 1975
อิมพาลารุ่นที่ 5 เป็นรุ่นสุดท้ายที่มีรถตัวถังแบบเปิดประทุนได้ เพราะหลังจากคณะกรรมการตรวจสอบความปลอดภัยของรถยนต์ได้ทดสอบการชนของรถเปิดประทุนหลายรุ่น พบว่ามีความเสียงสูงที่ผู้โดยสารจะได้รับบาดเจ็บ ชาวอเมริกันจึงเริ่มไม่สนใจรถเปิดประทุน จนต้องเลิกผลิตไปในที่สุด
รุ่นที่ 6 (ค.ศ. 1976 - 1985).
อิมพาลารุ่นที่ 6 มีขนาดที่เล็กลง สั้นลง แคบลง แต่สูงขึ้น ตัวถังแบบ Hardtop และ Convertible ถูกยกเลิก เครื่องยนต์รุ่นที่ลูกสูบเล็กถูกนำกลับมาใช้อีกครั้ง คือขนาด 3800 ซีซี และเริ่มมีการผลิตเครื่องยนต์ วี6 ควบคู่ไปกับเครื่องยนต์ 6สูบทั่วไป เพื่อประหยัดน้ำมันลงบ้าง(วี6 ประหยัดน้ำมันกว่า 6สูบทั่วไป) แต่ก็ไม่ช่วยอะไรมากนัก ในช่วงประมาณปี 1981 ราคาน้ำมันพุงเกือบ 40 ดอลลาร์สหรัฐต่อบาร์เรล จากที่เคยมีราคาเพียง 3-4 ดอลลาร์สหรัฐต่อบาร์เรลในปี ค.ศ. 1973 ทำให้อิมพาลา คงเหลือแต่เพียงชื่อเสียงว่าเป็นรถที่ดี หรูหราเท่านั้น แต่ไม่ค่อยมีใครซื้ออิมพาลาแล้ว ยอดขายอิมพาลาลดลงอย่างมาก
ใน ค.ศ. 1985 เชฟโรเลต ได้เลิกผลิตอิมพาลาลงชั่วคราว คงเหลือไว้แต่รถรุ่นเชฟโรเลต คาปริซ ผลิตเป็นรถใหญ่เพียงรุ่นเดียว
รุ่นที่ 7 (ค.ศ. 1993 - 1996).
อิมพาลารุ่นที่ 7 หลังจากหยุดการผลิตไปถึง 8 ปี เชฟโรเลตออกแบบรถใหม่โดยลดความยาวและความกว้างของตัวถังลงเพื่อความทันสมัย โดยปรากฏตัวครั้งแรกในงานดีทรอยท์ออโตโชว์ 1992 และเริ่มผลิตอย่างเป็นทางการในปี ค.ศ. 1993 อิมพาลารุ่นนี้ มีชื่อเสียงในฐานะรถฟูลไซส์สมรรถนะสูง เครื่องยนต์ที่ใช้เป็นเครื่องยนต์ขนาด 5700ซีซี วี8ปรับปรุงใหม่ มีสมรรถนะสูงกว่าเดิมมาก (กำลัง 260 แรงม้า แรงบิด 450 นิวตันเมตร เร่งความเร็วจาก 0-100 กม./ชม. ได้ใน 7.1 วินาที) จนได้รับความไว้วางใจจากหน่วยงานตำรวจสหรัฐ ที่ได้เลือกใช้ เชฟโรเลต อิมพาลา เป็นรถตำรวจในราชการ ใช้ตั้งแต่การใช้งานพื้นฐานไปจนถึงไล่จับรถผู้ต้องหา และนอกจากนี้ อิมพาลายังได้เปลี่ยนไปใช้ฝาครอบวาล์วแบบเหล็กหล่อ เพิ่มความทนทาน
ใน ค.ศ. 1996 อิมพาลาก็หยุดผลิตไปอีก ครั้งนี้ ถือเป็นการยุติการผลิตอิมพาลาสายพันธุ์แท้ เพราะการผลิตอิมพาลารุ่นต่อไป เป็นการเปลี่ยนชื่อของรถรุ่น เชฟโรเลต ลูมินา (Chevrolet Lumina) มาเป็น เชฟโรเลต อิมพาลา ซึ่งไม่ได้พัฒนามาจากอิมพาลาโดยตรง
รุ่นที่ 8 (ค.ศ. 1999 - 2005).
ดังที่กล่าวไว้ อิมพาลารุ่นที่ 8 ไม่ใช้รถที่พัฒนามาจากตระกูลอิมพาลาโดยตรง แต่เป็นรถรุ่นอื่นที่เปลี่ยนชื่อมาใช้ชื่ออิมพาลา ด้วยเหตุผลทางธุรกิจ และถึงแม้จะใช้ชื่ออิมพาลา แต่พัฒนามาแบบมาจากลูมินา และใช้อะไหล่ของลูมินาทั้งหมด แทบไม่เหมือนอิมพาลาของเดิมแม้แต่น้อย แต่ก็สามารถสานต่อชื่อของอิมพาลาได้อย่างดี
อิมพาลารุ่นที่ 8 เป็นรุ่นแรกของอิมพาลาที่เปลี่ยนไปใช้ระบบขับเคลื่อนล้อหน้า ในช่วงแรกของการผลิต อิมพาลาใช้เครื่องยนต์ 2 แบบ คือ วี6 3400ซีซี กับ 3800 ซีซี 200 แรงม้า เร่งความเร็วจาก 0-100 กม./ชม. ได้ใน 6.5 วินาที และยังได้มีการออกแบบอิมพาลารุ่นพิเศษ 9C1-9C3 สำหรับใช้งานในหน่วยงานราชการ หน่วยตำรวจ หน่วยดับเพลิง โดยเสริมระบบกันสะเทือนให้แข็งแกร่ง ใช้เครื่องยนต์ วี6 3800ซีซี และนอกจากนี้ยังมีอุปกรณ์ตัดไฟเพื่อช่วยในการพรางตัวในการสืบราชการ (อุปกรณ์ดังกล่าวมีเฉพาะรถ 9C1-9C3 ที่ขายให้กับราชการเท่านั้น ไม่มีให้ในรถที่ขายให้กับผู้ซื้อทั่วไป)
รุ่นที่ 9 (ค.ศ. 2005 - 2016).
อิมพาลารุ่นที่ 9 เปิดตัวในงานลอสแอนเจลิสออโตโชว์ 2005 ใช้ชัสซีส์แบบ W-body ร่วมกับรถบูอิค ลาครอส (Buick LaCrosse) เครื่องยนต์พื้นฐานเป็นเครื่องยนต์วี6 3500ซีซี ตามมาด้วยเครื่องยนต์วี6 3900ซีซี และแรงที่สุดคือเครื่องยนต์วี8 5300ซีซี เป็นเครื่องยนต์วี8 ที่ขับเคลื่อนล้อหน้ารุ่นแรงของเชฟโรเลต มีกำลัง 303 แรงม้า เร่งความเร็วจาก 0-100 กิโลเมตร/ชั่วโมงได้ใน 5.6 วินาที ตกตแงภายในด้วยลายไม้วอลนัทสีโทนอ่อน ปุ่มควบคุมแบบโครเมียม มีสัญลักษณ์อิมพาลาสีเงินวาวบนหน้าปัทม์ ต่อมาในค.ศ. 2007 ได้มีการออกรถอิมพาลา FFV ที่สามารถใช้เชื้อเพลิงได้ทุกชนิดตั้งแต่เบนซิน, แก๊สโซฮอล์, E20 ไปจนถึง E85 รวมทั้งเครื่องยนต์พลังงานทดแทนประเภทอื่นๆ
ปัจจุบัน อิมพาลามียอดขายสูงเป็นอันดับที่ 8 ของสหรัฐอเมริกา ที่ถึงแม้จะไม่มากเหมือนเมื่อครั้งยุคทศวรรษ 1960 แต่ก็ถือว่าประสบความสำเร็จได้ด้วยดี
รุ่นที่สิบ (ค.ศ. 2014 – 2020).
เชฟโรเลต อิมพาลารุ่นที่สิบได้เผยโฉมที่งานนิวยอร์ก ออโต้โชว์ ในปี 2012 เป็นรุ่นปี 2014 อิมพาลารุ่นที่สิบเป็นรถสัญชาติอเมรืกาในรอบ 20 ปีที่ได้รับรางวัลสูงสุดจาก "Consumer Reports" ด้วยคะแนน 95 จาก 100 คะแนน
อิมพาลารุ่นที่สิบนี้ได้มีขนาดที่ใหญ่ขึ้นจากรุ่นที่แล้ว และใช้แพลทฟอร์มเดียวกันกับคาดิลแลค เอ็กทีเอสเพื่อลดราคาระหว่างรุ่นอิมพาลากับมาลิบูเช่นเดียวกับฟอร์ด ทอรัสและฟอร์ด ฟิวชัน อิมพาลาได้ถูกประกอบที่โอชาวา, ออนแทริโอ, ประเทศแคนาดาและเมืองดีทรอยต์ สหรัฐอเมริกา
ตลาดโลก.
ในวันที่ 31 กรกฎาคม พ.ศ. 2558 เชฟโรเลตได้กล่าวว่าจะนำอิมพาลาไปจำหน่ายที่ประเทศเกาหลีใต้เป็นรถส่งออกจากอเมริกาเป็นรุ่นปี 2016 เป็นครั้งแรกที่เชฟโรเลตนำรถยนต์นั่งขนาดใหญ่มาจำหน่ายในตลาดเกาหลี
ในปี พ.ศ. 2562 นี้ General Motors (GM) บริษัทผลิตรถยนต์ยักษ์ใหญ่ของสหรัฐอเมริกาได้ออกมาประกาศว่าในปี 2019 มีโรงงาน 5 แห่งที่ตั้งอยู่ในทวีปอเมริกาเหนือจะหยุดสายพานการผลิต ซึ่งข่าวนี้ส่งผลสะเทือนต่อวงการยานยนต์เป็นอย่างมากสำหรับโรงงานทั้ง 5 แห่งนั้นตั้งอยู่บนแผ่นดินสหรัฐฯ 4 แห่งได้แก่ Detroit-Hamtramck Assembly, Lordstown Assembly, Baltimore Operations, และ Warren Transmission Operations และอีก 1 แห่งคือโรงงาน Oshawa ตั้งอยู่ในเมืองออนแทรีโอ ประเทศแคนาดา สำหรับโรงงานในสหรัฐฯ 2 แห่งที่สร้างสรรค์รถยนต์สไตล์ซีดานจะหยุดการผลิตเนื่องจากมียอดขายต่ำลง และนั่นส่งผลให้ปีหน้ามีโรงงานผลิตชิ้นส่วนสำหรับรถซีดาน 2 แห่งจะหยุดการผลิตไปด้วย สำหรับยอดขายที่ลดลงอาจจะมาจากผู้คนกำลังนิยมในรถยนต์ประเภทครอสโอเวอร์เอสยูวี และทาง GM เผยว่า “ความต้องการของลูกค้าในสหรัฐมีการเปลี่ยนแปลง และเพื่อตอบสนองต่อปริมาณของรถยนต์ในตลาดที่ลดลง”
ยุติการผลิต.
อย่างไรก็ตามตอนนี้มีข่าวว่าโรงงานจะยังคงเปิดให้บริการจนถึงเดือนมกราคม ปี 2563 โดยจะเปิดตัวเครื่องยนต์ที่ลดมลพิษเช่น Chevrolet Impala และ Cadillac CT6 Buick LaCrosse ซึ่งก็ไม่ได้ผลิตเช่นเดียวกัน
นี่เป็นจุดสิ้นสุดของยุคสมัยอย่างแท้จริง รถคันนี้น่าดึงดูดใจสำหรับผู้ที่รู้สึกว่าไฟฟ้าไม่สามารถตอบสนองความต้องการของพวกเขาได้อย่างสมบูรณ์ รุ่น 2019 สามารถเดินทางได้ในระดับ EPA 53 ไมล์โดยเสียค่าใช้จ่ายก่อนที่เครื่องยนต์แก๊สจะเริ่มทำงานเพื่อให้รถเคลื่อนที่ ทำให้รถอิมพาลาต้องยุติสายการผลิตลงในวันที่ 27 กุมภาพันธ์ 2563
สาธารณรัฐเอกวาดอร์ในโอลิมปิกฤดูร้อน 1980
ประเทศเอธิโอเปียในโอลิมปิกฤดูร้อน 1980
ประเทศฟินแลนด์ในโอลิมปิกฤดูร้อน 1980
ประเทศฝรั่งเศสในโอลิมปิกฤดูร้อน 1980
ฟุตบอลโลก 2018
ฟุตบอลโลก 2018  เป็นการแข่งขันกีฬาฟุตบอลโลก ที่จัดขึ้นในปี ค.ศ. 2018 (พ.ศ. 2561) โดยประเทศรัสเซียเป็นเจ้าภาพ นับเป็นการจัดครั้งแรกของรัสเซียและยุโรปตะวันออก และเป็นครั้งแรกที่ประเทศเจ้าภาพคาบเกี่ยวระหว่างสองทวีป คือ ยุโรปกับเอเชีย โดยการประกาศประเทศเจ้าภาพอย่างเป็นทางการมีขึ้นในวันที่ 2 ธันวาคม พ.ศ. 2553 ณ นครซูริก ประเทศสวิตเซอร์แลนด์ พร้อมกับการประกาศประเทศเจ้าภาพ ปี 2022
คณะกรรมการจัดการแข่งขันของรัสเซียได้เตรียมการในการสร้างสนามฟุตบอลใหม่ถึง 9 แห่ง รวมกับสนามที่มีอยู่เดิม 7 แห่ง โดยมีสนามลุจนีกีเป็นสนามที่มีความจุมากที่สุด คือ 89,318 ที่นั่ง นอกจากนี้ สนามกีฬาโอลิมปิกโซชีที่สร้างเพื่อใช้ในพิธีเปิดโอลิมปิกฤดูหนาว 2014 จะเป็นหนึ่งในสนามแข่งขันในฟุตบอลโลกครั้งนี้ด้วย
การจับสลากแบ่งกลุ่มรอบสุดท้ายของฟุตบอลโลก 2018 กำหนดจัดขึ้นที่ศูนย์การประชุมสเตทเครมลินพาเลซ ภายในเขตเครมลิน กรุงมอสโก ในวันที่ 1 ธันวาคม พ.ศ. 2560ทีมที่ผ่านเข้ารอบสุดท้ายทั้งหมดจะได้รับการจับสลาก โดยแบ่งเป็นแปดกลุ่ม กลุ่มละสี่ทีม โดยมีทีมในโถจับสลากดังนี้ (ตัวเลขหลังชื่อประเทศคืออันดับฟีฟ่า ณ เดือนตุลาคม 2560)
แต่ละทีมต้องส่งรายชื่อผู้เล่นเบื้องต้นในรอบแรก 30 คน จากนั้นส่งรายชื่อ 23 คนสุดท้ายจากรายชื่อผู้เล่นเบื้องต้น (ต้องมีผู้รักษาประตู 3 คน) ในการแข่งขันฟีฟ่าคอนเฟเดอเรชันส์คัพ 2017 ระหว่างวันที่ 17 มิถุนายน จนถึง 2 กรกฎาคม ค.ศ. 2017 เป็นการเล่นประเดิมก่อนฟุตบอลโลก 2018 ทีมจะต้องส่งรายชื่อผู้เล่น 23 คน (โดยต้องมีผู้เล่นตำแหน่งผู้รักษาประตู 3 คน) หากมีผู้เล่นที่ได้รับบาดเจ็บหรือเหตุผลอื่นที่ทำให้ไม่สามารถเข้าร่วมแข่งขันได้ สามารถที่จะเปลี่ยนตัวผู้เล่นได้ภายใน 24 ชั่วโมง ก่อนที่จะแข่งขันนัดแรก ซึ่งไม่จำเป็นต้องอยู่ในรายชื่อผู้เล่นเบื้องต้น
ในเดือนพฤศจิกายน 2560, รายชื่อของผู้ตัดสินที่ถูกเลือกเพื่อดูแลแต่ละนัดได้ถูกปล่อยออกมาแล้ว.
เวลาทั้งหมดที่ระบุข้างล่างนี้เป็นเวลาท้องถิ่น
จำนวนเงินรางวัลได้ถูกประกาศออกมาในเดือนตุลาคม ค.ศ. 2017.
ลูกฟุตบอลอย่างเป็นทางการของการแข่งขันฟุตบอลโลก 2018 คือ "เทลสตาร์ 18" และขึ้นอยู่กับชื่อและดีไซน์ของครั้งแรก อาดิดาส ลูกบอลเวิลด์คัพตั้งแต่ปี ค.ศ. 1970. มันถูกนำมาใช้เมื่อวันที่ 9 พฤศจิกายน ค.ศ. 2017.
เมื่อวันที่ 30 เมษายน ค.ศ. 2018, อีเอ ได้ประกาศออกมาให้เป็นเกมฟรี ขยาย สำหรับ "ฟีฟ่า 18" ขึ้นอยู่กับฟุตบอลโลก 2018 แสดงลักษณะทั้งหมด 32 ทีมที่ผ่านเข้ารอบสุดท้ายและทั้งหมด 12 สนามกีฬาที่ใช่ในการแข่งขันฟุตบอลโลก 2018
เพลงประจำการแข่งขันอย่างเป็นทางการเป็น "Live It Up", จากเสียงร้องของ วิล สมิธ, นิคกี แจม และ อีรา อิสเตรฟี, ได้วางจำหน่ายไปเมื่อวันที่ 25 พฤษภาคม. มิวสิควีดิโอเพลงฟุตบอลโลกอย่างเป็นทางการได้ถูกปล่อยออกมาเมื่อวันที่ 8 มิถุนายน.
ในประเทศไทย พลเอกประวิตร วงษ์สุวรรณ รองนายกรัฐมนตรีฝ่ายความมั่นคง รัฐมนตรีว่าการกระทรวงกลาโหม และประธานคณะกรรมการการกีฬาแห่งประเทศไทย เป็นประธานแถลงข่าว “ประเทศไทยเซ็นสัญญาคว้าลิขสิทธิ์ถ่ายทอดสดการแข่งขันฟุตบอลโลก 2018” ซึ่งจะจัดการแข่งขันขึ้นระหว่างวันที่ 14 มิ.ย. - 15 ก.ค. 2561 ที่ประเทศรัสเซีย โดยความสำเร็จในครั้งนี้เกิดจากการผนึกกำลังร่วมกันระหว่างภาครัฐบาล นำโดยกระทรวงการท่องเที่ยวและกีฬาและการกีฬาแห่งประเทศไทย ร่วมด้วยภาคเอกชน 9 องค์กร ที่ร่วมลงทุนในครั้งนี้ ซึ่งการเจรจาที่ผ่านมามีความล่าช้าไปเล็กน้อย เนื่องจากคิงเพาเวอร์ ซึ่งได้รับแต่งตั้งให้เป็นผู้แทนเจรจาในตอนต้น เพิ่งได้รับแจ้งถึงนโยบายข้อกำหนดของฟีฟ่าว่า จะเจรจาและลงนามในสัญญาเฉพาะกับบริษัทผู้ประกอบธุรกิจบรอดแคสติ้งเท่านั้น ซึ่งในเวลาที่กระชั้นชิด เพื่อให้ฟีฟ่าอนุมัติได้รวดเร็ว จะต้องเป็นผู้ที่มีประสบการณ์การถ่ายทอดสดการแข่งขันกีฬาระดับโลก จึงประสานให้บริษัท ทรูวิชั่นส์ กรุ๊ป จำกัด เป็นตัวแทนประเทศไทยในการเจรจา และลงนามในสัญญา ทำให้คนในประเทศไทยสามารถรับชมการแข่งขันกีฬาฟุตบอลโลกครั้งนี้ได้โดยไม่มีค่าใช้จ่ายเพิ่มเติม ตั้งแต่รอบแรกจนถึงรอบชิงชนะเลิศ ครบทั้ง 64 แมตช์ โดยสามารถรับชมการถ่ายทอดสดผ่านทาง ทรูโฟร์ยู ช่อง 24, อมรินทร์ ทีวี ช่อง 34 และช่อง 5
สาธารณรัฐประชาธิปไตยเยอรมนีในโอลิมปิกฤดูร้อน 1980
ประเทศกรีซในโอลิมปิกฤดูร้อน 1980
สาธารณรัฐกัวเตมาลาในโอลิมปิกฤดูร้อน 1980
สาธารณรัฐกินีในโอลิมปิกฤดูร้อน 1980
สาธารณรัฐสหกรณ์กายอานาในโอลิมปิกฤดูร้อน 1980
ประเทศฮังการีในโอลิมปิกฤดูร้อน 1980
ประเทศไอซ์แลนด์ในโอลิมปิกฤดูร้อน 1980
ประเทศอินเดียในโอลิมปิกฤดูร้อน 1980
สหพันธ์สาธารณรัฐอิรักในโอลิมปิกฤดูร้อน 1980
สาธารณรัฐไอร์แลนด์ในโอลิมปิกฤดูร้อน 1980
ประเทศอิตาลีในโอลิมปิกฤดูร้อน 1980
ประเทศจาเมกาในโอลิมปิกฤดูร้อน 1980
ราชอาณาจักรฮัชไมต์จอร์แดนในโอลิมปิกฤดูร้อน 1980
ประเทศเกาหลีเหนือในโอลิมปิกฤดูร้อน 1980
รัฐคูเวตในโอลิมปิกฤดูร้อน 1980
สาธารณรัฐประชาธิปไตยประชาชนลาวในโอลิมปิกฤดูร้อน 1980
ประเทศเลบานอนในโอลิมปิกฤดูร้อน 1980
ราชอาณาจักรเลโซโทในโอลิมปิกฤดูร้อน 1980
สาธารณรัฐไลบีเรียในโอลิมปิกฤดูร้อน 1980
สาธารณรัฐสังคมนิยมประชาชนอาหรับลิเบียในโอลิมปิกฤดูร้อน 1980
ราชรัฐลักเซมเบิร์กในโอลิมปิกฤดูร้อน 1980
สาธารณรัฐมาดากัสการ์ในโอลิมปิกฤดูร้อน 1980
สาธารณรัฐมาลีในโอลิมปิกฤดูร้อน 1980
สาธารณรัฐมอลตาในโอลิมปิกฤดูร้อน 1980
ประเทศเม็กซิโกในโอลิมปิกฤดูร้อน 1980
ประเทศมองโกเลียในโอลิมปิกฤดูร้อน 1980
สาธารณรัฐโมซัมบิกในโอลิมปิกฤดูร้อน 1980
ราชอาณาจักรเนปาลในโอลิมปิกฤดูร้อน 1980
กระดูกหน้าอก
อะดีโนคาร์ซิโนมา
มะเร็งชนิดต่อม
มะเร็งชนิดต่อม หรือ อะดีโนคาร์ซิโนมา  เป็นมะเร็งที่เจริญมาจากเนื้อเยื่อต่อม (glandular tissue) ซึ่งเป็นเยื่อบุผิว (epitheliam) ชนิดหนึ่ง การที่เซลล์มะเร็งจะได้รับการจัดชนิดเป็นมะเร็งชนิดต่อมนั้นไม่จำเป็นต้องเป็นส่วนประกอบของต่อมใดๆ ตราบใดที่ยังแสดงถึงความสามารถในการหลั่งสารอยู่ มะเร็งชนิดนี้สามารถเกิดขึ้นได้กับสัตว์เลี้ยงลูกด้วยนมชั้นสูงบางชนิดรวมถึงมนุษย์ มะเร็งชนิดต่อมที่มีการเปลี่ยนสภาพของเซลล์ดีอาจมีลักษณะคล้ายเนื้อเยื่อต่อมที่เจริญมาได้ ในขณะที่ชนิดที่มีการเปลี่ยนสภาพของเซลล์แย่อาจไม่คล้ายเลยก็ได้ การย้อมสีชิ้นเนื้อจากการตัดชิ้นเนื้อตรวจจะทำให้นักพยาธิวิทยาหรือพยาธิแพทย์สามารถตรวจพบได้ว่าเนื้องอกนั้นๆ เป็นมะเร็งชนิดต่อมหรือชนิดอื่น มะเร็งชนิดต่อมสามารถเกิดขึ้นได้ในหลายๆ ที่ในร่างกายจากการที่มีเนื้อเยื่อต่อมอยู่หลายที่ในร่างกาย เนื้องอกของต่อมไร้ท่อหลายๆ ชนิด เช่น VIPoma insulinoma pheochromocytoma และอื่นๆ มักไม่ถูกเรียกว่าเป็นมะเร็งชนิดต่อมแต่จะถูกเรียกว่า neuroendocrine tumor แทน หากเนื้อเยื่อที่เจริญจากต่อมนั้นมีความผิดปกติแต่ไม่เป็นเนื้อร้ายจะเรียกว่าเนื้องอกต่อม (adenoma) โดยเนื้องอกต่อมซึ่งไม่เป็นเนือ้ร้ายนี้จะไม่ลุกลามเข้าเนื้อเยื่อข้างเคียงและน้อยมากที่จะมีการแพร่กระจาย ในขณะที่มะเร็งชนิดต่อมสามารถลุกลามและแพร่กระจายได้
ประเทศเนเธอร์แลนด์ในโอลิมปิกฤดูร้อน 1980
ประเทศนิวซีแลนด์ในโอลิมปิกฤดูร้อน 1980
สาธารณรัฐนิการากัวในโอลิมปิกฤดูร้อน 1980
สหพันธ์สาธารณรัฐไนจีเรียในโอลิมปิกฤดูร้อน 1980
ประเทศเปรูในโอลิมปิกฤดูร้อน 1980
ประเทศโปแลนด์ในโอลิมปิกฤดูร้อน 1980
สาธารณรัฐโปรตุเกสในโอลิมปิกฤดูร้อน 1980
ปวยร์โตรีโกในโอลิมปิกฤดูร้อน 1980
ประเทศโรมาเนียในโอลิมปิกฤดูร้อน 1980
สาธารณรัฐซานมารีโนในโอลิมปิกฤดูร้อน 1980
สาธารณรัฐเซียร์ราลีโอนในโอลิมปิกฤดูร้อน 1980
สาธารณรัฐเซเนกัลในโอลิมปิกฤดูร้อน 1980
สาธารณรัฐเซเชลส์ในโอลิมปิกฤดูร้อน 1980
ประเทศสเปนในโอลิมปิกฤดูร้อน 1980
ประเทศศรีลังกาในโอลิมปิกฤดูร้อน 1980
ประเทศสวีเดนในโอลิมปิกฤดูร้อน 1980
ประเทศสวิตเซอร์แลนด์ในโอลิมปิกฤดูร้อน 1980
สาธารณรัฐอาหรับซีเรียในโอลิมปิกฤดูร้อน 1980
ประเทศแทนซาเนียในโอลิมปิกฤดูร้อน 1980
ประเทศตรินิแดดและโตเบโกในโอลิมปิกฤดูร้อน 1980
สาธารณรัฐยูกันดาในโอลิมปิกฤดูร้อน 1980
สหภาพโซเวียตในโอลิมปิกฤดูร้อน 1980
ประเทศเวเนซุเอลาในโอลิมปิกฤดูร้อน 1980
สาธารณรัฐสังคมนิยมเวียดนามในโอลิมปิกฤดูร้อน 1980
ยูโกสลาเวียในโอลิมปิกฤดูร้อน 1980
สาธารณรัฐแซมเบียในโอลิมปิกฤดูร้อน 1980
สาธารณรัฐซิมบับเวในโอลิมปิกฤดูร้อน 1980
Up (2009 film)
ยูเอสเอส เจอรัลด์ อาร์. ฟอร์ด (CVN-78)
ยูเอสเอส เจอรัลด์ อาร์. ฟอร์ด (CVN-78)  เป็นเรือบรรทุกเครื่องบินขับเคลื่อนด้วยพลังงานนิวเคลียร์ลำใหม่ของกองทัพเรือสหรัฐอเมริกา ตั้งชื่อตามชื่อของเจอรัลด์ อาร์. ฟอร์ด ประธานาธิบดีแห่งสหรัฐอเมริกาคนที่ 38 ซึ่งเคยเป็นลูกเรือยูเอสเอส มอนเทอเรย์ (CVL-26) ในชั้นอินดีเพนเดนซ์ ออกปฏิบัติการรบในสงครามมหาสมุทรแปซิฟิก ในช่วงสงครามโลกครั้งที่สอง
ยูเอสเอส เจอรัลด์ อาร์. ฟอร์ด เป็นเรือลำแรกในชั้นเจอรัลด์ อาร์. ฟอร์ด ซึ่งพัฒนามาจากเรือบรรทุกเครื่องบินชั้นนิมิตซ์ มีระวางขับน้ำประมาณ 100,000 ตัน บรรทุกเครื่องบินรบได้ประมาณ 90 ลำ และติดตั้งเทคโนโลยีที่ช่วยลดการสะท้อนของเรดาร์ มีพิธีวางกระดูกงูเรือตั้งแต่ปลายปี ค.ศ. 2009 มีกำหนดแล้วเสร็จ เข้าประจำการในปี ค.ศ. 2016 แทนที่เรือ ยูเอสเอส เอนเทอร์ไพรซ์ (CVN-65) ที่จะปลดประจำการในปีนั้น
เรือบรรทุกเครื่องบินชั้นเจอรัลด์ อาร์. ฟอร์ด มีแผนการสร้างทั้งสิ้น จำนวน 10 ลำ โดยลำถัดจากยูเอสเอส เจอรัลด์ อาร์. ฟอร์ด (CVN-78) คือ ยูเอสเอส จอห์น เอฟ. เคนเนดี (CVN-79) มีกำหนดเข้าประจำการในปี ค.ศ. 2020 และต่อมาคือ ยูเอสเอส เอนเทอร์ไพรซ์ (CVN-80)
เจอรัลด์ อาร์. ฟอร์ด
ดร.อิศริยา สายสนั่น ชื่อเล่น เอ๊ะ (เกิด 5 พฤศจิกายน พ.ศ. 2525) เป็นนักแสดงและผู้จัดละครชาวไทย
อิศริยา สายสนั่น เกิดเมื่อวันที่ 5 พฤศจิกายน พ.ศ. 2525 เป็นบุตรของรพิพันธ์ สายสนั่น เธอมีพี่น้อง 5 คน โดยเป็นบุตรคนที่ 3 บิดามารดาได้แยกทางกันตั้งแต่เธอยังเด็ก อิศริยา สายสนั่นได้เริ่มเข้าวงการบันเทิงตั้งแต่อายุ 15 ปี โดยมีมารดาเป็นผู้ดูแล โดยอิศริยาได้ศึกษาและทำงานไปพร้อมกัน
สำเร็จการศึกษาในระดับอนุบาลจนถึงระดับมัธยมศึกษาตอนต้นจากโรงเรียนอัมพรไพศาล
สำเร็จการศึกษาในระดับมัธยมศึกษาตอนปลายจาก
แล้วสอบเทียบ ม.6 ได้ สำเร็จการศึกษาระดับปริญญาตรีจากคณะนิติศาสตร์ มหาวิทยาลัยธรรมศาสตร์ ปริญญาโทคณะวารสารศาสตร์และสื่อสารมวลชน มหาวิทยาลัยธรรมศาสตร์ และสำเร็จศึกษาระดับปริญญาเอกคณะวารสารศาสตร์และสื่อสารมวลชน มหาวิทยาลัยธรรมศาสตร์
ท่าอากาศยานคิตะกิวชู
ท่าอากาศยานคิตะคิวชู
เมืองคะกีวชู
สาธารณรัฐฟิลิปปินส์ในเอเชียนเกมส์ 2010
ยูเอสเอส เจอรัลด์ อาร์. ฟอร์ด
ประเทศไทยในเอเชียนเกมส์ 2010
ประเทศไทย เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) จะจัดขึ้นที่ เมืองกว่างโจว มณฑลกวางตุ้ง สาธารณรัฐประชาชนจีน ระหว่างวันที่ 12 พฤศจิกายน ถึง 27 พฤศจิกายน พ.ศ. 2553
ซึ่งในครั้งนี้ ประเทศไทยนับเป็นประเทศที่ส่งนักกีฬาและเจ้าหน้าที่ที่มีส่วนเกี่ยวข้องไปร่วมด้วยจำนวน 817 คน นับเป็นอันดับ 4 รองจาก ประเทศจีน ซึ่งเป็นเจ้าภาพ, ประเทศเกาหลีใต้ และประเทศญี่ปุ่น
การกลืนกลายทางวัฒนธรรม
การกลืนกลายทางวัฒนธรรม หรือ การผสานกลืนทางวัฒนธรรม  คือการโต้ตอบทางการเมืองต่อสถานการณ์ในด้านที่เกี่ยวกับความแตกต่างของชาติพันธุ์ ที่เป็นนโยบายในการส่งเสริมการกลืนชนกลุ่มน้อยเข้ามาเป็นส่วนหนึ่งของวัฒนธรรมของชนหมู่มาก การผสานทางวัฒนธรรมเป็นปรัชญาที่ตรงกันข้ามกับปรัชญาของการยอมรับความแตกต่าง (affirmative philosophy) เช่นในปรัชญาคตินิยมวัฒนธรรมหลากหลาย (multiculturalism) ที่เป็นปรัชญาที่แสวงหาการดำรงความแตกต่างของชนกลุ่มต่าง ๆ ในสังคม
คำว่า "การกลืนกลาย" หรือ "assimilation" มักจะเป็นคำที่ใช้กับชนอพยพ เข้าไปตั้งถิ่นฐานในดินแดนใหม่ เช่นกลุ่มชาติพันธุ์ต่าง ๆ ที่อพยพเข้ามาตั้งถิ่นฐานในสหรัฐ ประเพณีใหม่และทัศนคติก็จะได้รับจากการติดต่อและการสนทนาปราศรัย แต่การรับวัฒนธรรมใหม่ไม่ได้เป็นสิ่งที่เกิดขึ้นทางเดียว ชนอพยพแต่ละกลุ่มต่างก็มีส่วนในการนำวัฒนธรรมของตนเองเข้ามาผสานกับวัฒนธรรมในสังคมใหม่ด้วย การกลืนกลายมักจะเป็นกระบวนการที่ค่อยเป็นค่อยไปและมากน้อยตามแต่สถานการณ์ การการผสานกลืนที่สมบูรณ์เกิดขึ้นเมื่อสังคมไม่อาจจะแยกระหว่างผู้ตั้งถิ่นฐานอยู่เดิมและผู้ที่เข้ามาใหม่ได้
การผสมกลมกลืนทางวัฒนธรรม
เดวิด โครเนนเบิร์ก
เดวิด โครเนนเบิร์ก (อังกฤษ: David Cronenberg) ผู้กำกับภาพยนตร์ชาวแคนาดา ผู้มีชื่อเสียงอย่างมากในภาพยนตร์แนวไซไฟสยองขวัญและความรุนแรง มีผลงานมากมายสำหรับภาพยนตร์ในแนวนี้ตั้งแต่ปลายทศวรรษที่ 70 จนได้รับฉายาว่า "เจ้าแห่งเลือด" (Baron of Blood)
เดวิด โครเนนเบิร์ก มีชื่อเต็มว่า เดวิด พอล โครเนนเบิร์ก (David Paul Cronenberg) เกิดเมื่อวันที่ 15 มีนาคม ค.ศ. 1943 ที่โทรอนโต ประเทศแคนาดา โครเนนเบิร์กจบการศึกษาจากมหาวิทยาลัยโทรอนโต เริ่มต้นงานภาพยนตร์ครั้งแรกจากการสร้างภาพยนตร์ขนาด 16 มิลลิเมตร , 35 มิลลิเมตร และภาพยนตร์สั้น
ในปี ค.ศ. 1975 โครเนนเบิร์กได้สร้างภาพยนตร์ใหญ่เรื่องแรก คือ "Shivers" ซึ่งได้ชื่อว่าเป็นภาพยนตร์ที่คืนทุนสร้างได้เร็วที่สุดในประวัติศาสตร์ภาพยนตร์ของแคนาดา จากนั้นโครเนนเบิร์กก็ได้กำกับภาพยนตร์ในอีกหลาย ๆ เรื่องต่อมา ซึ่งล้วนแต่เป็นภาพยนตร์ที่เกี่ยวกับความตายความสยองขวัญ หรือไซไฟเทคโนโลยีทั้งนั้น ซึ่งสร้างชื่อเสียงให้กับตัวเขาเองอย่างมาก เช่น "Scanners" ในปี ค.ศ. 1981, "Videodrome" นำแสดงโดย เจมส์ วู้ดส์ และ "The Dead Zone" นำแสดงโดย คริสโตเฟอร์ วอลเคน และมาร์ติน ชีน ในปี ค.ศ. 1983, "The Fly" นำแสดงโดย เจฟฟ์ โกลด์บลุม และจีนา เดวิส ในปี ค.ศ. 1986, "Dead Ringers" ในปี ค.ศ. 1988, "Naked Lunch" ในปี ค.ศ. 1991, "eXistenZ" นำแสดงโดย จูด ลอว์ และเจนนิเฟอร์ เจสัน ลีห์ ในปี ค.ศ. 1999 นอกจากนี้แล้วโครเนนเบิร์กยังเคยสร้างภาพยนตร์ประเภทอื่นที่นอกเหนือจากนี้ด้วย เช่น "M. Butterfly" ในปี ค.ศ. 1993, "Crash" นำแสดงโดย เจมส์ สเปเดอร์ และฮอลลี ฮันเตอร์ ในปี ค.ศ. 1996, "Spider" นำแสดงโดย เรล์ฟ ไฟนส์ ในปี ค.ศ. 2002 เป็นต้น
ผลงานในระยะหลังได้แก่ "A History of Violence" ในปี ค.ศ. 2006 และ "Eastern Promises" ในปี ค.ศ. 2007 ซึ่งทั้ง 2 เรื่องนี้นำแสดงโดย วิกโก มอร์เทนเซน
จากผลงานอันมากมายและขึ้นชื่อ ทำให้โครเนนเบิร์กได้รับปริญญาดุษฎีบัณฑิตกิตติมศักดิ์จากมหาวิทยาลัยโทรอนโต เมื่อเดือนมิถุนายน ปี ค.ศ. 2001 และได้รับคัดเลือกให้เป็นกรรมการตัดสินในเทศกาลภาพยนตร์เมืองคานส์ ตั้งแต่ปี ค.ศ. 1999 อีกด้วย
การผสานกลืนวัฒนธรรม
ภูมิภาคของทวีปเอเชีย
การแผลงเป็นอังกฤษ
การแผลงเป็นอังกฤษ หรือ การถ่ายเสียงและถอดอักษรเป็นอังกฤษ  คือกระบวนการในการเปลี่ยนภาษาพูดหรือภาษาเขียนของภาษาอื่นที่ไม่ใช่ภาษาอังกฤษ มาเป็นสิ่งที่เข้าใจได้ในภาษาอังกฤษสำหรับผู้พูดภาษาอังกฤษ หรือโดยนัยทั่วไปคือ การเปลี่ยนคำในภาษาอื่นให้กลายเป็นคำในภาษาอังกฤษตามรูปแบบหรือตัวอักษร
การแผลงเป็นอังกฤษมักจะหมายถึงกระบวนการในการเปลี่ยนการออกเสียงหรือการสะกดตัวของคำในภาษาต่างประเทศที่ยืมมาใช้ในภาษาอังกฤษ นอกจากนั้นชื่อตัวก็อาจจะทำการแผลงเป็นอังกฤษ เช่นชื่อของชนอพยพเข้าไปตั้งถิ่นฐานในประเทศที่ใช้ภาษาอังกฤษเป็นภาษาพูด ก็อาจจะได้รับการแปลงเพื่อทำให้ง่ายต่อการปรับตัวเข้ากับสภาพแวดล้อมของประเทศใหม่ เช่นนามสกุล “Battenberg” (ออกเสียงบัตเตนแบร์ก) ก็ได้รับการเปลี่ยนเป็น “Mountbatten” (ออกเสียงเมานท์แบตเตน) เพื่อให้ฟังเป็นภาษาอังกฤษมากขึ้นกว่าต้นรากเดิมที่เป็นภาษาเยอรมันเป็นต้น
การแผลงเป็นอเมริกัน.
ชาวอเมริกันบางคนมักจะใช้คำว่า “การแผลงเป็นอเมริกัน” เมื่อกล่าวถึงไม่ว่าจะเป็นการเปลี่ยนสิ่งใดที่เปลี่ยนมาเป็นภาษาอังกฤษ ที่มักจะใช้กับคำภาษาสเปนจากเม็กซิโกและประเทศในบริเวณใกล้เคียงที่ใช้ภาษาสเปนเป็นภาษาพูด เพราะตำแหน่งที่ตั้งทางภูมิศาสตร์ที่อยู่ใกล้เคียงกัน
Anglicization
คณะวิทยาการจัดการ มหาวิทยาลัยศิลปากร
คณะวิทยาการจัดการ มหาวิทยาลัยศิลปากร  เป็นคณะวิชาลำดับที่ 12 ของ มหาวิทยาลัยศิลปากร ก่อตั้งขึ้นเมื่อ พ.ศ. 2545
แต่เดิมโครงการจัดตั้ง "คณะวิทยาการจัดการ มหาวิทยาลัยศิลปากร" ไม่ได้อยู่ในแผนแม่บทของโครงการจัดตั้งวิทยาเขตสารสนเทศเพชรบุรี พ.ศ. 2540 – 2549 ฉบับแรก มหาวิทยาลัยวางแผนจะตั้งคณะวิชา เพื่อให้สอดคล้องกับการขยายตัวของเศรษฐกิจ และสังคมในภูมิภาคตะวันตกบนฐานสาขาวิชาที่มหาวิทยาลัยมีศักยภาพอยู่แล้ว อย่างไรก็ดี มหาวิทยาลัยได้ทบทวนแผนแม่บทตามสถานการณ์ของเศรษฐกิจและงบประมาณที่เปลี่ยนแปลงไปในทางที่ลดลงเป็นอย่างมาก ในช่วงเวลานั้นจึงบรรจุคณะวิทยาการ (ซึ่งครอบคลุมสาขาวิชาการจัดการโรงแรม การจัดการการท่องเที่ยวและการจัดการด้านศิลปวัฒนธรรม) ลงในแผนแม่บทเมื่อ พ.ศ. 2543